ai4bharat/Pralekha huggingface dataset:
माहिती आणि प्रसारण मंत्रालय
66 व्या राष्ट्रीय चित्रपट पुरस्कारांची घोषणा
गुजराती चित्रपट ‘हेलारो’ ला सर्वोत्कृष्ट चित्रपटाचा पुरस्कार
‘भोंगा’ ला सर्वोत्कृष्ट मराठी चित्रपटाचा पुरस्कार
मराठी चित्रपट ‘पाणी’ ला पर्यावरण संवर्धनावरील सर्वोत्कृष्ट चित्रपटाचा पुरस्कार
नवी दिल्ली, 9 ऑगस्ट 2019
66 व्या राष्ट्रीय चित्रपट पुरस्कारांची आज नवी दिल्ली येथे घोषणा करण्यात आली. चित्रपट निवड समितीने आज नवी दिल्ली येथे वार्ताहर परिषदेत या पुरस्कारांची घोषणा केली.
‘हेलारो’ या गुजराती चित्रपटाला सर्वोत्तम चित्रपटाचा पुरस्कार जाहीर झाला. तर ‘भोंगा’ या चित्रपटाला सर्वोत्कृष्ट मराठी चित्रपटाचा पुरस्कार जाहीर झाला. ‘बधाई हो’ या चित्रपटाने सर्वोत्कृष्ट लोकप्रिय चित्रपटाचा पुरस्कार पटकावला. हिंदी चित्रपट ‘पॅड मॅन’ ला सामाजिक विषयावरील सर्वोत्कृष्ट चित्रपट म्हणून घोषित करण्यात आले. ‘अंधाधुन’ हा चित्रपट सर्वोत्कृष्ट हिंदी चित्रपट ठरला. ‘ओंदला एर्दला’ या कन्नड चित्रपटाला राष्ट्रीय एकात्मतेवरील सर्वोत्कृष्ट चित्रपटाचा नर्गीस दत्त पुरस्कार जाहीर झाला. ‘पाणी’ या मराठी चित्रपटाला पर्यावरण संवर्धनावरील सर्वोत्कृष्ट चित्रपट ठरवण्यात आले तसेच ‘नाळ’ या मराठी चित्रपटासाठी दिग्दर्शक सुधाकर रेड्डी यांना सर्वोत्कृष्ट पदार्पणाचा इंदिरा गांधी पुरस्कार जाहीर झाला. या चित्रपटातल्या भूमिकेसाठी श्रीनिवास पोकळेला सर्वोत्कृष्ट बालकलाकार ठरवण्यात आले. ‘चुंबक’ या मराठी चित्रपटासाठी स्वानंद किरकिरे यांना सर्वोत्तम सहाय्यक अभिनेत्याचा पुरस्कार जाहीर झाला. ‘आई शप्पथ’ साठी दिग्दर्शक गौतम वझे यांना पुरस्कार जाहीर झाला आहे.
‘ आयुष्मान खुराणा आणि विकी कौशल यांना ‘अंधाधुन’ आणि ‘उरी- द सर्जिकल स्ट्राईक’ या चित्रपटातल्या भूमिकांबद्दल सर्वोत्कृष्ट अभिनेत्याचा संयुक्त पुरस्कार जाहीर झाला. तेलगू चित्रपट ‘महानती’ मधील भूमिकेसाठी किर्ती सुरेश या अभिनेत्रीला सर्वोत्तम अभिनेत्रीचा पुरस्कार जाहीर झाला तर ‘उरी’ या चित्रपटासाठी आदित्य धर यांना सर्वोत्कृष्ट दिग्दर्शकाचा पुरस्कार जाहीर करण्यात आला.
S.Tupe/S.Patil/P.Malandkar
(Visitor Counter : 186
वाणिज्य आणि उदयोग मंत्रालय
हिमाचल प्रदेश आणि उत्तराखंडसाठी औद्योगिक विकास योजना, 2017 अंतर्गत अतिरिक्त निधीला केंद्रीय मंत्रिमंडळाची मंजुरी
1164 कोटी रुपयांच्या अतिरिक्त आर्थिक खर्चाला मंजुरी
नवी दिल्ली, 6 सप्टेंबर 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळ बैठकीत हिमाचल प्रदेश आणि उत्तराखंडसाठी औद्योगिक विकास योजना, 2017 अंतर्गत 1164.53 कोटी रुपयांच्या अतिरिक्त निधीला मंजुरी देण्यात आली.
केंद्र सरकारने हिमाचल प्रदेश आणि उत्तराखंड राज्यासाठी 23 एप्रिल 2018 च्या अधिसूचना क्रमांक 2/2018-SPS द्वारे 2018 मध्ये औद्योगिक विकास योजना, 2017 जाहीर केली होती. या योजनेअंतर्गत, एकूण 131.90 कोटी रुपयांची तरतूद करण्यात आली होती.मात्र 2021-22 या आर्थिक वर्षात हा निधी संपला. त्यामुळे वर्ष 2028-2029 पर्यंतची दायित्व पूर्ण करण्यासाठी 1164.53 कोटी रुपये अतिरिक्त निधीची आवश्यकता आहे. या अतिरिक्त निधीच्या वाटपासाठी औद्योगिक विकास योजना, 2017 अंतर्गत मंत्रिमंडळाची मंजुरी मागण्यात आली होती.
मंत्रिमंडळाने आज झालेल्या बैठकीत, हिमाचल प्रदेश आणि उत्तराखंडसाठी वर्ष 2028-2029 पर्यंतची प्रतिबद्ध दायित्वे पूर्ण करण्यासाठी अतिरिक्त निधीची आवश्यकता पूर्ण करण्यासाठी वाणिज्य आणि उद्योग मंत्रालयाच्या उद्योग आणि अंतर्गत व्यापार प्रोत्साहन विभागाच्या औद्योगिक विकास योजना 2017 या केंद्रीय क्षेत्र योजनेच्या प्रस्तावावर विचारविनिमय केला आणि त्याला मंजुरी दिली. या योजनेंतर्गत अतिरिक्त निधी मंजूर केल्यानुसार, या योजनेअंतर्गत खालील प्रोत्साहनांचा लाभ मिळेल –
i. कर्ज सुलभतेसाठी केंद्रीय भांडवली गुंतवणूक प्रोत्साहन :
सर्व पात्र नवीन औद्योगिक कारखाने आणि विद्यमान औद्योगिक कारखान्यांच्या हिमाचल प्रदेश आणि उत्तराखंड राज्यांमध्ये कुठेही उत्पादन आणि सेवा क्षेत्रातील त्यांच्या विस्तारावर, कारखाना व यंत्रसामग्रीच्या गुंतवणुकीच्या 30% दराने जास्तीत जास्त 5 कोटी रुपये कर्ज सुलभतेसाठी केंद्रीय भांडवली गुंतवणूक प्रोत्साहन म्हणून दिले जातील.
ii. केंद्रीय सर्वसमावेशक विमा प्रोत्साहन :
हिमाचल प्रदेश आणि उत्तराखंड राज्यांमध्ये सर्व पात्र नवीन औद्योगिक कारखाने आणि विद्यमान औद्योगिक कारखान्यांनी या दोन राज्यात कुठेही उत्पादन आणि सेवा क्षेत्रातील विस्तार केला असल्यास व्यावसायिक उत्पादन/कामकाज सुरू झाल्यापासून कमाल 5 वर्षांच्या कालावधीसाठी इमारत आणि कारखाना व यंत्रसामग्रीच्या विम्यावरील 100% विमा प्रीमियमच्या प्रतिपूर्तीसाठी पात्र असतील.
संपूर्ण खर्च:
हिमाचल प्रदेश आणि उत्तराखंड राज्यासाठी औद्योगिक विकास योजना, 2017 अंतर्गत तरतूद केवळ 131.90 कोटी रुपये होती, आणि हा निधी 2021-2022 दरम्यान जारी करण्यात आला होता. मात्र आवश्यक अतिरिक्त निधीच्या माध्यमातून वर्ष 2028-2029 पर्यंतची दायित्वे पूर्ण करण्यासाठी मंत्रिमंडळाने या योजनेअंतर्गत 1164.53 कोटी रुपयांच्या अतिरिक्त निधीला मंजुरी दिली आहे.
यातून 774 नोंदणीकृत युनिटसद्वारे सुमारे 48607 लोकांसाठी थेट रोजगाराच्या संधी निर्माण होण्याची शक्यता आहे.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 42
पंतप्रधान कार्यालय
व्ही.एस.नायपॉल यांच्या निधनाबद्दल पंतप्रधानांकडून शोक
(नवी दिल्ली, 12 ऑगस्ट 2018
पंतप्रधान नरेंद्र मोदी यांनी व्ही.एस. नायपॉल यांच्या निधनाबद्दल शोक व्यक्त केला.
‘सर व्ही. एस. नायपॉल हे त्यांच्या व्यापक कार्यासाठी नेहमीच स्मरणात राहतील. इतिहास, संस्कृती, वसाहतवाद, राजकारण आणि अन्य क्षेत्रात त्यांनी मोलाचे योगदान दिले. त्यांच्या निधनामुळे साहित्य क्षेत्राचे मोठे नुकसान झाले आहे. या दु:खद प्रसंगी त्यांचे कुटुंबीय आणि हितचिंतकांप्रती माझ्या शोकसंवेदना व्यक्त करतो.’ असे पंतप्रधानांनी आपल्या शोकसंदेशात म्हटले आहे.
B.Gokhale/S.Kane/P.Kor
नागरी उड्डाण मंत्रालय
भारताचे 10 देशांबरोबर एअर बबल करार आहेत
भारताने 13.09.2020 पर्यंत अमेरिका, कॅनडा, फ्रान्स, जर्मनी, ब्रिटन , मालदीव, युएई, कतार, अफगाणिस्तान आणि बहारीन या 10 देशांबरोबर एअर बबल करार केले आहेत.
एअर बबल्स कराराची आवश्यक माहिती खालीलप्रमाणे आहे.
1. कोविड 19 महामारीमुळे नियमित आंतरराष्ट्रीय उड्डाणे बंद करण्यात आल्यामुळे व्यावसायिक प्रवासी सेवा पुन्हा सुरू करण्याच्या उद्देशाने हे दोन देशांमधील तात्पुरते करार आहेत.
2. ते दोन्ही देशांना हितकारक आहेत म्हणजे दोन्ही देशांतील विमान कंपन्यांना समान लाभ मिळतात.
3. विमानांच्या तिकिटांची विक्री विमान कंपनीचे संकेतस्थळ, ट्रॅव्हल एजंट्स आणि ग्लोबल डिस्ट्रिब्युशन सिस्टमद्वारे केली जाते.
सध्या सुरू असलेल्या कोविड -19 महमारीच्या पार्श्वभूमीवर आंतरराष्ट्रीय उड्डाणांना भारतातून / भारतात येण्यावर निर्बंध आहेत. वंदे भारत मिशन आणि एअर बबल परिचालन कार्यक्षमतेने हाताळण्यासाठी नागरी उड्डाण मंत्रालय आणि आरोग्य मंत्रालय सध्या प्रयत्नशील आहेत. नियमित व्यावसायिक आंतरराष्ट्रीय विमानसेवेला परवानगी देण्यापूर्वी राज्य सरकारांकडून पुरविल्या जाणाऱ्या मर्यादित अलगीकरण सुविधा व इतर आरोग्यविषयक सुविधा विचारात घेतल्या पाहिजेत.
आज लोकसभेत नागरी विमान वाहतूक राज्यमंत्री  हरदीपसिंग पुरी यांनी लेखी उत्तरात ही माहिती दिली.
मंत्रिमंडळ
जालंधर कन्टोन्मेंटच्या सर्व्हे क्र.408 येथे केंद्रीय विद्यालयाच्या बांधकामासाठी केंद्रीय विद्यालय संघटनेला संरक्षण विभागाची 7.5एकर जमीन हस्तांतरित करायला मंत्रिमंडळाची मंजुरी
(नवी दिल्ली, 4 जुलै 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने जालंधर कन्टोन्मेंटच्या सर्व्हे क्र.408 येथे केंद्रीय विद्यालय क्र. 4 च्या बांधकामासाठी केंद्रीय विद्यालय संघटनेला संरक्षण विभागाची ए-1 ची 7.5 एकर जमीन वार्षिक 1 रुपया एवढ्या नाममात्र दराने भाडेतत्वावर हस्तांतरित करायला मंजुरी दिली.
पार्श्वभूमी
सध्या जालंधर कन्टोन्मेंट येथील केंद्रीय विद्यालय क्र. 4, सर्व्हे क्र.408 येथे संरक्षण विभागाच्या 26 एकर भूखंडावरील एका तात्पुरत्या इमारतीत कार्यरत आहे. होती. सध्या 1346 मुले या शाळेत शिकत आहेत. केंद्रीय विद्यालयाची कायमस्वरूपी इमारत उभी राहिल्यास जालंधर कॅंटोन्मेंट आणि आसपासच्या परिसरातील मुलांना आवश्यक सुविधांसह योग्य शैक्षणिक वातावरण उपलब्ध होईल.शाळेच्या इमारतीचे बांधकाम पूर्ण झाल्यावर उर्वरित 18.5 एकर जमीन लष्कराकडे हस्तांतरित केली जाईल.
N.Sapre/S.Kane/P.Kor
निती आयोग
जी 20 च्या स्टार्टअप-20 प्रतिबद्धता गटाने पहिले मसुदा धोरण परिपत्रक केले जारी
नवी दिल्ली, 22 मे 2023
भारताच्या G20 अध्यक्षतेखालील स्टार्टअप20 प्रतिबद्धता गटाने आज महत्त्वपूर्ण टप्पा पार करत पहिले मसुदा धोरण परिपत्रक जारी केल्याचे घोषित केले. आता जनतेला त्यावर सूचना मांडण्यासाठी हे परिपत्रक उपलब्ध आहे.
भारताचे स्टार्टअप20 चे अध्यक्ष डॉ. चिंतन वैष्णव यांनी जगभरातील हितधारकांना मसुदा दस्तावेजावर मौल्यवान अभिप्राय प्रदान करण्यासाठी आमंत्रित केले आहे जेणेकरून त्यांच्या संबंधित राष्ट्रांच्या स्टार्टअप परिसंस्थेच्या समस्या ते योग्य प्रकारे प्रतिबिंबित करेल.
“स्टार्टअप20 प्रतिबद्धता गट जागतिक स्टार्टअप समुदायामध्ये नवोन्मेष आणि विकासाला चालना देण्यासाठी सर्वसमावेशक आणि सहकार्यात्मक निर्णय प्रक्रियेचे महत्त्व जाणून आहे. म्हणूनच आम्ही स्टार्टअप्स, गुंतवणूकदार, मार्गदर्शक, इन्क्युबेशन / ऍक्सलेटर व्यवस्थापक, धोरणकर्ते आणि इतर संबंधितांना आढावा प्रक्रियेत सक्रियपणे सहभागी होण्यासाठी प्रोत्साहित करतो,” यावर डॉ. चिंतन यांनी भर दिला.
यात स्वारस्य असलेले लोक Startup20 च्या https://www.startup20india2023.org अधिकृत संकेतस्थळावर पाहू शकतात तसेच आपल्या सूचना नोंदवू शकतात. हा दस्तावेज आता जनतेच्या सूचनांसाठी उपलब्ध आहे.
डॉ. चिंतन यांनी हा महत्त्वाचा टप्पा गाठण्यासाठी प्रतिबद्धता गटाने केलेल्या सामूहिक प्रयत्नांबद्दल कृतज्ञता व्यक्त केली. जागतिक स्तरावर स्टार्टअप परिसंस्थेवर थेट प्रभाव पाडणाऱ्या धोरणांना आकार देण्यासाठी व्यापक सहभाग महत्त्वाचा असल्यावर त्यांनी भर दिला.
27 मे 2023 पर्यंत लोकांना आपले अभिप्राय नोंदवता येतील, या दरम्यान प्रतिबद्धता गट प्राप्त झालेल्या अभिप्रायांचे बारकाईने मूल्यांकन करेल.धोरण मसुद्याच्या अंतिम आवृत्तीत सर्व राष्ट्रांमधील भागधारकांकडून प्राप्त झालेल्या मौल्यवान सूचनांचा समावेश असेल.
स्टार्टअप्सचा जोमाने विकास होण्यासाठी आणि आर्थिक वृद्धी तसेच सामाजिक विकासात योगदान देण्यासाठी सक्षम वातावरण निर्माण करण्याची आपली वचनबद्धता जी 20 अंतर्गत असलेल्या स्टार्टअप 20 प्रतिबद्धता गटाने सुरू ठेवली आहे. जागतिक हितसंबंधितांचे सहयोगी प्रयत्न स्टार्टअप कार्यक्षेत्राचे भविष्य घडवण्यात महत्त्वाची भूमिका बजावतील.
स्टार्टअप 20 प्रतिबद्धता गटाबद्दल :
स्टार्टअप20 प्रतिबद्धता गट हे जी -20 आराखड्यामधील एक समर्पित व्यासपीठ आहे जे संवाद सुलभ करण्यासाठी, नवोन्मेषला चालना देण्यासाठी आणि स्टार्टअप कार्यक्षेत्राच्या वृद्धीला चालना देण्यावर लक्ष केंद्रित करते.विविध देशांतील प्रतिनिधींचा समावेश असलेला, हा समूह जगभरातील स्टार्टअप्स , उद्योजक आणि व्यवस्था उभारणीला समर्थन देणारी धोरणे विकसित करण्याचा आणि अंमलबजावणी करण्याचा प्रयत्न करतो.
संपादकांसाठी सूचना :
कृपया स्टार्टअप20 प्रतिबद्धता गटाच्या पूर्व संमतीशिवाय या प्रसिध्दीपत्रकामधे बदल करू नका. कोणत्याही प्रश्नाच्या बाबतीत, कृपया आमच्या माध्यम प्रवक्त्याशी संपर्क साधावा.
संपर्क :
सुमैया युसूफ
नवोन्मेष प्रमुख ,
अटल नवोन्मेष अभियान, नीती आयोग
मोबाइल क्रमांक :9319364112S.Bedekar/S.Kane/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
संरक्षण मंत्रालय
स्वदेशी बूस्टर अंतर्भूत असलेल्या सुपरसॉनिक ‘ब्रह्मोस’ क्षेपणास्त्राची यशस्वी चाचणी
नवी दिल्ली, 30 सप्टेंबर 2020
जमिनीवरून जमिनीवर मारा करणाऱ्या सुपरसॉनिक ब्रह्मोस क्षेपणास्त्राची आज सकाळी साडे दहा वाजता ओडिशाच्या आयटीआर, बालासोर येथून यशस्वी चाचणी करण्यात आली. स्वदेशी क्षमता वाढवण्यासाठीचे हे आणखी एक मोठे पाऊल आहे. स्वदेशी बूस्टर आणि एअरफ्रेम सेक्शन असणारे ब्राह्मोस क्षेपणास्त्र इतर अनेक ‘मेड इन इंडिया’ उप-यंत्रणांनी युक्त आहे.
ब्रह्मोस लँड-अटॅक क्रूझ क्षेपणास्त्राचा  कमाल वेग मॅक 2.8 होता.
संरक्षणमंत्री राजनाथ सिंह यांनी या अभियानासाठी डीआरडीओ कर्मचाऱ्यांचे आणि टीम ब्रह्मोसचे अभिनंदन केले. डॉ. जी. सतीश रेड्डी, सचिव डीडी आर अँड डी आणि चेअरमन डीआरडीओ यांनी या कामगिरीबद्दल वैज्ञानिक समुदायाचे अभिनंदन केले.
आजच्या यशस्वी प्रक्षेपणामुळे आत्मनिर्भर भारताचा संकल्प साकार करत शक्तिशाली ब्रह्मोस शस्त्रास्त्र प्रणालीसाठी स्वदेशी बूस्टर आणि इतर स्वदेशी घटकांच्या उत्पादन मालिकेचा मार्ग मोकळा झाला आहे.
M.Chopade/S.Tupe/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
रोगमुक्तांचा 75 लाखांचा आकडा ओलांडत जागतिक रोगमुक्तीमध्ये भारताचे अग्रस्थान कायम
गेल्या दोन महिन्यात सक्रीय रुग्णसंख्येची टक्केवारी तिपटीने घटली
भारतात एकूण रोगनिदान चाचण्यांनी 11 कोटींचा महत्वाचा टप्पा ओलांडला
नवी दिल्ली, 2 नोव्हेंबर 2020
जागतिक स्तरावर सर्वात जास्त रोगमुक्तांचा दर असणारा देश म्हणून भारताने आपले स्थान कायम राखले. रोगमुक्तांच्या संख्येने आज 75 लाखांचा आकडा  पार केला. संपूर्ण देशात गेल्या 24 तासांमध्ये 53,285 रुग्ण बरे झाल्याचे नोंदवले गेले.
आजारी  रुग्णसंख्यासुद्धा कमी होत आहे. भारतातील सध्या उपचार सुरू असलेल्या रुग्णांची संख्या 5,61,908 आहे.
देशातील एकूण बाधित रूग्णांपैकी उपचार सुरू असलेले  रुग्ण फक्त 6.83% एवढेच आहेत, दोन महिन्यांच्या कालावधीत, उपचार सुरू असलेल्यांच्या संख्येची टक्केवारी  तीन पटीने घटली. 3 सप्टेंबरला ही टक्केवारी 21.16% होती.
जानेवारी 2020 पासून कोविड-19 चे रुग्ण भारतात सातत्याने गणिती श्रेणीने वाढत होते. चाचण्यांच्या संख्येमधील वाढ ही आधीच्या टप्प्यावरील रोगनिदान आणि त्यानुसार उपचार यासाठी उपयुक्त ठरली. या संख्येने 11 कोटींचा  महत्वाचा टप्पा ओलांडला. राज्ये व केंद्राच्या संयुक्त प्रयत्नांनी देशात रोगनिदान केंद्रांची संख्यावाढ होत आता 2037 रोगनिदान केंद्रे आहेत.
बरे होणाऱ्यांच्या वाढत्या संख्येमुळे राष्ट्रीय रोगमुक्तीचा दरसुद्धा सातत्याने वाढत आहे. तो सध्या 91.68% आहे.
गेल्या 24 तासात 10 राज्ये व केंद्रशासित प्रदेशात 78% रुग्ण बरे झाल्याची नोंद झाली आहे. यापैकी 7,025 नवीन केसेस केरळमधील तर दिल्ली व महाराष्ट्र दोन्हीकडे 5000 पेक्षा जास्त केसेस दैनंदिन आढळून येत आहेत. केरळ व कर्नाटकात सर्वाधिक म्हणजे 8000 बरे झाले तर दिल्ली व पश्चिम बंगालमध्ये 4000 जण बरे झाले.
गेल्या चोविस तासात देशभरात बाधीत रुग्णसंख्या 45,321 एवढी नोंदवली गेली.
नवीन केसेसपैकी 80% केसेस 10 राज्ये व केंद्रशासित प्रदेशात नोंदवल्या गेल्या आहेत. यापैकी 7,025 नवीन केसेस केरळमधील तर दिल्ली व महाराष्ट्र दोन्हीकडे 5000 पेक्षा जास्त केसेस दैनंदिन आढळून येत आहेत.
गेल्या 24 तासात 496 मृत्यूंची नोंद झाली.
यापैकी 82% मृत्यू 10 राज्ये व केंद्रशासित प्रदेशात झाले.
काल नोंद झालेल्या मृत्यूंपैकी 113 म्हणजे 22% महाराष्ट्रातील आहेत तर पश्चिम बंगालमध्ये ही मृतांची संख्या 59 आहे.
U.Ujgare/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
विनिमय दर अधिसूचना क्रमांक 10/2022 - सीमाशुल्क 
नवी दिल्ली, 17 फेब्रुवारी 2022
सीमाशुल्क कायदा 1962 अंतर्गत प्रदान केलेल्या अधिकारांतर्गत केंद्रीय अप्रत्यक्ष कर आणि सीमाशुल्क विभागाने भारतीय रुपयासाठी परकीय चलन विनिमय दर जाहीर केले. 18 फेब्रुवारी 2022 पासून नवीन विनिमय दर लागू होतील.
विनिमय दर सूची पुढीलप्रमाणे:
SCHEDULE-I
|
|
Sl.
No.
|
|
Foreign Currency
|
|
Rate of exchange of one unit of foreign currency equivalent to Indian rupees
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
Australian Dollar
|
|
55.20
|
|
52.90
|
|
2.
|
|
Bahraini Dinar
|
|
205.85
|
|
193.30
|
|
3.
|
|
Canadian Dollar
|
|
60.20
|
|
58.10
|
|
4.
|
|
Chinese Yuan
|
|
12.05
|
|
11.70
|
|
5.
|
|
Danish Kroner
|
|
11.65
|
|
11.25
|
|
6.
|
|
EURO
|
|
86.90
|
|
83.80
|
|
7.
|
|
Hong Kong Dollar
|
|
9.80
|
|
9.45
|
|
8.
|
|
Kuwaiti Dinar
|
|
256.85
|
|
240.60
|
|
9.
|
|
New Zealand Dollar
|
|
51.55
|
|
49.25
|
|
10.
|
|
Norwegian Kroner
|
|
8.60
|
|
8.30
|
|
11.
|
|
Pound Sterling
|
|
103.85
|
|
100.35
|
|
12.
|
|
Qatari Riyal
|
|
21.25
|
|
19.95
|
|
13.
|
|
Saudi Arabian Riyal
|
|
20.70
|
|
19.40
|
|
14.
|
|
Singapore Dollar
|
|
56.90
|
|
55.00
|
|
15.
|
|
South African Rand
|
|
5.15
|
|
4.85
|
|
16.
|
|
Swedish Kroner
|
|
8.20
|
|
7.90
|
|
17.
|
|
Swiss Franc
|
|
83.15
|
|
79.95
|
|
18.
|
|
Turkish Lira
|
|
5.70
|
|
5.35
|
|
19.
|
|
UAE Dirham
|
|
21.15
|
|
19.85
|
|
20.
|
|
US Dollar
|
|
76.05
|
|
74.35
SCHEDULE-II
|
|
Sl.
No.
|
|
Foreign Currency
|
|
Rate of exchange of 100 units of foreign currency equivalent to Indian rupees
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
Japanese Yen
|
|
66.45
|
|
64.05
|
|
2.
|
|
Korean Won
|
|
6.50
|
|
6.10
संरक्षण मंत्रालय
संयुक्त राष्ट्र शांतता मोहिमेत तैनात सैनिक
संयुक्त राष्ट्रांच्या शांतता मोहिमेअंतर्गत शांतता राखण्याच्या दृष्टीने सहाय्य करण्यासाठी, 1950 पासून भारतीय लष्कर इतर देशांमध्ये सैनिक तैनात करून योगदान देत आहे. सध्या संयुक्त राष्ट्रांच्या आठ मोहिमांमध्ये 5,404 भारतीय शांती सैनिक तैनात आहेत. याचा तपशील खालीलप्रमाणे आहे:
|
|
Sl. No.
|
|
Mission
|
|
Strength Deployed
|
|

|
|
MONUSCO 
|
|
1910
|
|

|
|
UNMISS 
|
|
2410
|
|

|
|
UNIFIL 
|
|
867
|
|

|
|
UNDOF 
|
|
199
|
|

|
|
UNISFA 
|
|
07
|
|

|
|
MINURSO 
|
|
03
|
|

|
|
UNTSO 
|
|
02
|
|

|
|
UNFICYP 
|
|
01
|
|

|
|
UNDPO 
|
|
05
|
|
Total
|
|
5404
संयुक्त राष्ट्रांच्या मोहिमेत सेवा देण्याच्या कर्तव्यावर असताना आजपर्यंत भारतीय लष्कराच्या 159 सैनिकांनी सर्वोच्च बलिदान दिले आहे.
सध्या, संयुक्त राष्ट्रांच्या मोहिमांमध्ये तैनात असलेल्या भारतीय लष्करातील सैनिकांना त्यांचे वेतन भारत सरकार आणि संयुक्त राष्ट्रांद्वारे परदेशी भत्त्यांच्या
 माध्यमातून दिले जाते. संयुक्त राष्ट्रांच्या मोहिमांमध्ये तैनात असलेल्या भारतीय लष्करातील सैनिकांना वेतन देण्यात कोणताही विलंब होत नाही.
ही माहिती संरक्षण राज्यमंत्री अजय भट्ट यांनी 04 फेब्रुवारी 2022 रोजी लोकसभेत अशोक महादेवराव नेते आणि अशोक कुमार रावत यांनी उपस्थित केलेल्या प्रश्नाच्या लेखी उत्तरात दिली.
माहिती आणि प्रसारण मंत्रालय
'द फरगॉटन हिरो' चे विशेष स्क्रिनिंग करून 51 व्या इफ्फीकडून  नेताजी सुभाषचंद्र बोस यांच्या 125 व्या जयंती उत्सवाला प्रारंभ
पणजी, 23 जानेवारी 2021
ज्येष्ठ दिग्दर्शक श्याम बेनेगल यांचा नेताजी सुभाषचंद्र बोस : द फरगॉटन हिरो हा सिनेमा. 2005 मधील या सिनेमाचे 51 व्या भारतीय आंतरराष्ट्रीय चित्रपट महोत्सवात आज 23 जानेवारी 2021 रोजी विशेष स्क्रिनिंग करत नेताजी सुभाषचंद्र बोस यांची राष्ट्रीय-आंतरराष्ट्रीय स्तरावर साजऱ्या होत असलेल्या 125 वी जयंती उत्सवात सहभाग घेतला. गोवा येथील पणजी येथे महोत्सव स्थळी याचे विशेष प्रदर्शन करण्यात आले. देशाच्या स्वातंत्र्यलढ्यात नेताजींनी दाखविलेल्या शौर्य आणि धैर्याची प्रेरणा बेनेगल यांच्या चित्रणातून महोत्सवातील आमंत्रित प्रतिनिधींना पुन्हा एकदा मिळेल. "तुम मुझे खून दो, मै तुम्हे आझादी दूंगा" , असे म्हणणारे हे भारताचे थोर स्वातंत्र्य सैनिक म्हणजे एक कृतीशील व्यक्ती होते. ब्रिटिशांच्या सत्तेविरोधातील लढ्यामध्ये, त्यांनी देशातील युवकांना एकत्र येण्याचे आणि स्वातंत्र्यासाठी लढण्याचे आवाहन केले. 220 मिनिटांच्या हिंदी महाकाव्य स्वरुपाच्या युद्धाच्या चरित्रात्मक युद्धपटामध्ये 1941 – 1943 या काळातील नाझी जर्मनी येथील, जपान व्याप्त आशियामधील 1943 ते 1945 या काळातील नेताजींचे जीवन आणि आझाद हिंद सेनेची निर्मिती दरम्यानच्या घटना यांचे वर्णन यामध्ये दर्शविले गेले आहे. यात फ्लॅशबॅक संदर्भाच्या माध्यमातून त्यांच्या आयुष्याची कहाणी देखील समाविष्ट करण्यात आली आहे.
भारत सरकारने नेताजींच्या 125 व्या जयंती वर्षाच्या उत्सवाला प्रारंभ केला असतानाच भारतीय आंतरराष्ट्रीय चित्रपट महोत्सवात द फरगॉटन हिरो या सिनेमाचे स्क्रिनिंग दाखवणे हा अतिशय चांगला योग आहे. नेताजींचा देशासाठी असलेल्या समर्पण भावनेचा आणि निःस्वार्थ सेवेचा सन्मान करण्यासाठी, त्याचे स्मरण ठेवण्यासाठी सरकारने प्रत्येक वर्षी 23 जानेवारी रोजी नेताजींची जयंती 'पराक्रम दिवस" म्हणून साजरी करण्याचा निर्णय घेतला आहे. पराक्रम दिवसाचा उत्सव हा आपल्या देशातील नागरिकांना, विशेषतः तरुणांना, नेताजींच्या प्रतिकूल परिस्थितीतील दृढ निष्ठेने वागण्याची प्रेरणा मिळवून देण्यात आणि त्यांच्यात देशप्रेमाच्या भावनेने प्रेरित होण्यासाठी प्रयत्न करणारा आहे.
या विशेष स्क्रिनिंगबद्दल बोलताना, महोत्सवाचे संचालक चैतन्य प्रसाद म्हणाले, "नेताजी हे नेहमीच सर्व राष्ट्रीय नेत्यांमध्ये सर्वाधिक प्रिय नेता आणि भारतीय स्वातंत्र्याच्या लढ्यातील सर्वोच्च आदर्श राहिले आहेत. द फरगॉटन हिरो या सिनेमाच्या विशेष प्रदर्शनाचे आयोजन हे नेताजी सुभाषचंद्र बोस यांचे दुर्दम्य व्यक्तिमत्त्व आणि देशाप्रति असलेली निःस्वार्थ सेवा यांचे स्मरण आणि सन्मान करण्यासाठी आहे. या महान स्वातंत्र्य सैनिकाच्या 125 व्या जयंतीनिमित्त, आपण नेताजींच्या देशाप्रति असलेल्या असामान्य योगदानाचे स्मरण करू या."
नेताजी सुभाषचंद्र बोस – द फरगॉटन हिरो या सिनेमामध्ये अभिनेता आणि दिग्दर्शक सचिन खेडेकर हे नेताजींच्या मुख्य भूमिकेमध्ये आहेत. या सिनेमाने 2005 मध्ये राष्ट्रीय एकात्मतेवरील सर्वोत्कृष्ट चित्रपटाचा राष्ट्रीय चित्रपट पुरस्कार मिळविला आहे.
नेताजींचा वारसा अमर आहे आणि आजही लाखो लोकांना तो प्रेरणा देत आहे.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 240
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 193.53 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 8.60 कोटींपेक्षा अधिक मात्रा शिल्लक आणि लसीकरणासाठी उपलब्ध
नवी दिल्ली, 20 जुलै 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
ACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
8,60,46,365
आतापर्यंत भारत सरकारने राज्य/केंद्रशासित प्रदेशांना लसीच्या 193.53 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 8.60 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
राष्ट्रपती कार्यालय
राष्ट्रपतींनी आर. वेंकटरमण यांच्या जयंतीनिमित्त त्यांना वाहिली पुष्पांजली
राष्ट्रपती रामनाथ कोविंद यांनी भारताचे माजी राष्ट्रपती आर. वेंकटरमण यांना त्यांच्या जयंतीनिमित्त आज, 4 डिसेंबर 2020 रोजी, राष्ट्रपती भवनात झालेल्या कार्यक्रमात पुष्पांजली अर्पण केली. राष्ट्रपती आणि राष्ट्रपती भवनातील अधिकाऱ्यांनी वेंकटरमण यांच्या प्रतिमेला पुष्प अर्पण करून त्यांना आदरांजली वाहिली.
S.Tupe/S.Chitnis/P.Kor
पंतप्रधान कार्यालय
हरियाणाच्या स्थापना दिनानिमित्त पंतप्रधानांकडून शुभेच्छा
नवी दिल्ली, 1 नोव्हेंबर 2019
हरियाणाच्या स्थापना दिनानिमित्त पंतप्रधान नरेंद्र मोदी यांनी जनतेला शुभेच्छा दिल्या आहेत.
1 नोव्हेंबर 1966 रोजी हरियाणाची निर्मिती झाली.
शौर्य, कौशल्य, युवा चैतन्य असलेले प्राचीन आणि आधुनिक संस्कृतीचा संगम असलेले हे राज्य आहे. राज्याची प्रगती सदैव सुरु राहो आणि राष्ट्र कल्याणात आपले योगदान देत राहो असे पंतप्रधानांनी म्हटले आहे.
B.Gokhale/N.Chitale/P.Malandkar
(Visitor Counter : 71
निती आयोग
नियामक परिषदेच्या आठव्या बैठकीचे नीती आयोगाकडून आयोजन
नवी दिल्ली, 25 मे 2023
नीती आयोग 27 मे 2023 रोजी प्रगती मैदान, नवी दिल्ली येथील नवीन संमेलन केंद्रात ‘विकसित भारत @ 2047 : टीम इंडियाची भूमिका’ या संकल्पनेवर नियामक परिषदेची आठवी बैठक आयोजित करणार आहे.  2047 चा विकसित भारत  लघु सूक्ष्म आणि मध्यम उद्योगांवर भर  पायाभूत सुविधा आणि गुंतवणूक,  किमान अनुपालन,  महिला सक्षमीकरण, आरोग्य आणि पोषण,  कौशल्य विकास आणि  क्षेत्र विकास आणि सामाजिक पायाभूत सुविधांसाठी गती शक्ती यासह आठ प्रमुख विषयांवर दिवसभराच्या बैठकीत चर्चा केली जाईल.
या बैठकीत सर्व राज्ये आणि केंद्रशासित प्रदेशांचे मुख्यमंत्री/ केंद्रशासित प्रदेशांचे नायब राज्यपाल, नीती आयोगाचे पदसिद्ध सदस्य असलेले केंद्रीय मंत्री आणि नीती आयोगाचे उपाध्यक्ष आणि सदस्य यांचा सहभाग असेल. नीती आयोगाचे अध्यक्ष म्हणून पंतप्रधान या बैठकीचे अध्यक्षस्थान भूषवतील.
जगातील पाचवी सर्वात मोठी अर्थव्यवस्था आणि सर्वाधिक लोकसंख्या असलेले राष्ट्र म्हणून, भारत आर्थिक विकासाच्या मार्गावर आणि अशा टप्प्यावर आहे जिथे तो पुढील 25 वर्षांमध्ये वेगवान विकास साधू शकतो. या संदर्भात, नीती आयोगाच्या नियामक परिषदेची आठवी बैठक 2047 पर्यंतच्या विकसित भारतासाठी एक आराखडा तयार करण्याची संधी प्रदान करते ज्यामध्ये केंद्र आणि राज्ये 'टीम इंडिया" म्हणून एकत्र काम करू शकतात. ही गोष्ट आंतरराष्ट्रीय संदर्भात महत्त्वाची भूमिका बजावेल कारण भारताच्या सामाजिक-आर्थिक वाढ आणि परिवर्तनाचा संपूर्ण जगावर सकारात्मक आणि अनेक पटीने परिणाम होऊ शकतो.
नीती आयोगाच्या नियमक परिषदेची ही आठवी बैठक भारताच्या जी 20 अध्यक्षपदाच्या पार्श्वभूमीवर होत आहे. भारताचे जी 20चे ब्रीदवाक्य ‘एक पृथ्वी, एक कुटुंब, एक भविष्य’ हे आपली परंपरागत मूल्ये आणि आपल्या पृथ्वीचे भविष्य घडवण्यात प्रत्येक देशाच्या भूमिकेची दृष्टी व्यक्त करते. मूल्यांवर आधारित नेतृत्व प्रदान करण्याच्या भारताच्या क्षमतेवर आणि मोठ्या प्रमाणावर विकास घडवून आणण्याच्या क्षमतेवर जगाला अपार आशा आहेत. हा वैशिष्ट्यपूर्ण विकास मार्ग साध्य करण्यात केंद्र आणि राज्यांनी महत्त्वपूर्ण भूमिका बजावली आहे.
भारताच्या विकासाचा राज्यांच्या विकासाशी जवळचा संबंध आहे. पंतप्रधानांनी 76 व्या स्वातंत्र्यदिनाच्या भाषणात नमूद केल्याप्रमाणे, ‘जेव्हा आपली राज्ये विकसित होतात तेव्हा आपोआप भारताचा विकास होतो, ’पुढील 25 वर्षापर्यंत भारताच्या सर्वसमावेशक आणि शाश्वत दृष्टीकोनाची ही मार्गदर्शक भावना असेल. हा दृष्टीकोन साध्य करण्यासाठी, नियामक परिषदेची आठवी बैठक केंद्र-राज्य सहकार्य मजबूत करण्यासाठी आणि 2047 च्या विकसित भारताचे उद्दिष्ट साध्य करण्यासाठी जागतिक पातळीवर भागीदारी निर्माण करण्यासाठी एक व्यासपीठ प्रदान करेल.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99